Mari:  "Janusse jäämise mõju annab ennast varsti vastikult tunda- jõud ja teravus kaob nagu kevadine lumi. Kuutse TP on praktiliselt poole peal, 32km stardist. Raske on ja  raskemaks läheb. Parema jala kand on läinud juba kuratlikult valusaks, sellele on vaikselt hakanud sekundeerima vasak jalg. Peatuda ei raatsi kuidagi et abi otsida- see nulliks ju kõik eelnevad pingutused. Läbin järgemööda kannatuse erinevaid staadiume, erineva tulemuslikkusega proovin valu küll ignoreerida, küll unustada. Eriti tõhus on kavaldada paaris tõugetega- see säästab kandu. Samas on siiski palju maad veel jäänud minna ja minu treenitus ei vasta sellele, et 30km paari tõugata. Ühel hetkel möödub minust  Triin- kergel ja jõulisel sammul. Naelutan pilgu ta eemalenihkuvasse punasesse mütsi ja kuidagi õnnestub see eemaldumine mõneks ajaks isegi peatada. Ühel hetkel on ta siiski läinud. Õnneks on järgmine TP juba suhteliselt lähedal."